Treth Trafodiadau Tir, Cymru Enwi a chychwyn 1 Enw’r Rheoliadau hyn yw Rheoliadau Treth Trafodiadau Tir (Bandiau Treth a Chyfraddau Treth) (Cymru) (Diwygio) 2020 a deuant i rym ar 22 Rhagfyr 2020. Dehongli 2 Yn y Rheoliadau hyn, ystyr “Rheoliadau 2018” (“ the 2018 Regulations ”) dylai ffurfio is-baragraff eu hunain a cael ei rifo fel is-baragraff . b Mae i eiriau ac ymadroddion a ddefnyddir yn y Rheoliadau hyn yr un ystyr ag sydd iddynt yn Neddf Treth Trafodiadau Tir a Gwrthweithio Osgoi Trethi Datganoledig (Cymru) 2017. Cymhwyso 3 Yn ddarostyngedig i reoliad 4, mae’r Rheoliadau hyn yn cael effaith mewn perthynas â’r trafodiadau tir a ganlyn sydd â dyddiad effeithiol ar neu ar ôl 22 Rhagfyr 2020— a trafodiadau eiddo preswyl cyfraddau uwch y mae Tabl 2 o’r Atodlen i Reoliadau 2018 yn gymwys iddynt; b trafodiadau eiddo amhreswyl y mae Tabl 3 o’r Atodlen i Reoliadau 2018 yn gymwys iddynt; a c cydnabyddiaeth drethadwy sydd ar ffurf rhent y mae Tabl 4 o’r Atodlen i Reoliadau 2018 yn gymwys iddi. 4 Nid yw’r Rheoliadau hyn yn cael effaith mewn perthynas ag unrhyw drafodiad a bennir yn rheoliad 3(a) (trafodiadau eiddo preswyl cyfraddau uwch)— a y rhoddwyd effaith iddo yn unol â chontract yr ymrwymwyd iddo ac a gyflawnwyd yn sylweddol cyn 22 Rhagfyr 2020; neu b y rhoddwyd effaith iddo yn unol â chontract yr ymrwymwyd iddo cyn 22 Rhagfyr 2020 ac nad yw wedi ei hepgor gan reoliad 5. 5 Mae trafodiad wedi ei hepgor gan y rheoliad hwn os yw’n drafodiad a bennir yn rheoliad 3(a) y rhoddwyd effaith iddo yn unol â chontract yr ymrwymwyd iddo cyn 22 Rhagfyr 2020— a pan geir unrhyw amrywiad i’r contract, neu pan aseinir hawliau o dan y contract, ar neu ar ôl 22 Rhagfyr 2020; b pan roddir effaith i’r trafodiad o ganlyniad i arfer unrhyw opsiwn, hawl rhagbrynu neu hawl debyg ar neu ar ôl 22 Rhagfyr 2020; neu c pan geir, ar neu ar ôl 22 Rhagfyr 2020, aseiniad, is-werthiant neu drafodiad arall yn ymwneud â’r cyfan neu ran o bwnc y contract, y caiff person heblaw’r prynwr o dan y contract hawl i alw am drawsgludiad o ganlyniad iddo. Diwygio Rheoliadau Treth Trafodiadau Tir (Bandiau Treth a Chyfraddau Treth) (Cymru) 2018 6 1 Mae’r Atodlen i Reoliadau 2018 wedi ei diwygio fel a ganlyn— 2 Yn lle Tabl 2 rhodder— Tabl 2: Trafodiadau eiddo preswyl cyfraddau uwch Band treth Y gydnabyddiaeth berthnasol Y gyfradd dreth ganrannol Y band treth cyntaf Nid mwy na £180,000 4% Yr ail fand treth Mwy na £180,000 ond nid mwy na £250,000 7.5% Y trydydd band treth Mwy na £250,000 ond nid mwy na £400,000 9% Y pedwerydd band treth Mwy na £400,000 ond nid mwy na £750,000 11.5% Y pumed band treth Mwy na £750,000 ond nid mwy na £1,500,000 14% Y chweched band treth Mwy na £1,500,000 16% ; 3 Yn lle Tabl 3 rhodder— Tabl 3: Trafodiadau eiddo amhreswyl Band treth Y gydnabyddiaeth berthnasol Y gyfradd dreth ganrannol Band cyfradd sero Nid mwy na £225,000 0% Y band treth cyntaf Mwy na £225,000 ond nid mwy na £250,000 1% Yr ail fand treth Mwy na £250,000 ond nid mwy na £1,000,000 5% Y trydydd band treth Mwy na £1,000,000 6% ; a 4 Yn lle Tabl 4 rhodder— Tabl 4: Cydnabyddiaeth drethadwy sydd ar ffurf rhent Band treth Y gydnabyddiaeth berthnasol Y gyfradd dreth ganrannol Band cyfradd sero LA Nid mwy na £225,000 0% Y band treth cyntaf Mwy na £225,000 ond nid mwy na £2,000,000 1% Yr ail fand treth Mwy na £2,000,000 2% . Rebecca Evans Y Gweinidog Cyllid a’r Trefnydd, un o Weinidogion Cymru Am 10.20 a.m. ar 21 Rhagfyr 2020